paragraph_text: Histološki sluznica mokraćne cijevi građena je od prijelaznog eiptela na početnom dijelu koji izlazi iz mjehura. Dalje epitel postaje mnogosloji cilindrični, pa prije samoga otvora u okolinu mnogoslojni pločasti. Male mukozne (Littreove žlijezde) žlijezde u mokraćnoj cijevi štite svojim lučenjem epitelne stanice od utjecaja mokraće. Oko sluznice je mišićni sloj, a izvana vezivno tkivo. Mišić je glatki osim na dijelu gdje mokraćna cijeva prolazi kroz mišiće urogenitalne dijafragme. Tu se nalazi vanjski sfinkter mokraćne cijevi.